Paġna Ir-rati modifikati huma indikati b'tipa grassa. Isem il-prodott Deskrizzjoni tal-prodott Żona ġeografika Prova tal-oriġini Metodu tal-produzzjoni Rabta maż-żona ġeografika Rekwiżiti nazzjonali Oħrajn (iridu jiġu speċifikati) Emenda tad-Dokument Uniku jew tas-Sommarju Emenda tal-Ispeċifikazzjoni tad-DOP jew tal-IĠP irreġistrata, li għaliha la d-Dokument Uniku u lanqas is-Sommarju ma ġew ippubblikati Emenda tal-Ispeċifikazzjoni li ma għandhiex bżonn emendi tad-Dokument Uniku ppubblikat (l-Artikolu 9(3) tar-Regolament (KE) Nru 510/2006) Emenda temporanja tal-Ispeċifikazzjoni li tirriżulta minn miżuri sanitarji jew fitosanitarji obbligatorji imposti mill-awtoritajiet pubbliċi (l-Artikolu 9(4) tar-Regolament (KE) Nru 510/2006) Fil-punt 3.2 jiġu emendati l-punti li ġejjin: Fis-sentenza "Barra minn hekk, il-laħam tat-tip "Bayerisches Rindfleisch" irid jissodisfa l-kriterji tal-klassijiet ta' konformità E, U jew R tal-klassifikazzjoni tal-karkassi tal-Komunità u l-klassijiet 2, 3 u 4 tal-kisja tax-xaħam." "jew R" tinbidel u ssir "R jew O". Fil-paragrafu "Għoġol: bhima miftuma fl-età ta' mill-inqas ħames xhur imma mhux iktar minn tmien xhur fi żmien il-qatla, li jkollha piż minimu ta' 120 kg u piż massimu ta' 220 kg", "mill-inqas ħames xhur" tinbidel u ssir "mill-inqas sitt xhur". Fil-paragrafu ta' taħt "Annimali Bovini Adulti", fil-frażi "Il-piż massimu għall-barrin għall-qatla huwa ta' 430 kg" "430" tinbidel u ssir "480". L-aħħar sentenza "Għall-bhejjem nisa, l-età tal-qatla hija limitata għal massimu ta' seba' snin u l-piż massimu għall-qatla huwa ta' 450 kg." tinbidel u ssir kif ġej: "Għall-bhejjem nisa, l-età tal-qatla hija limitata għal massimu ta' ħdax-il sena u l-piż massimu għall-qatla huwa ta' 500 kg." Ġustifikazzjoni: Jenħtieġ li l-klassi ta' konformità O titqies ukoll għall-kategoriji kollha peress li anki qabel ir-reġistrazzjoni tiegħu bħala IĠP, il-laħam ta' din il-klassi diġà kien jiġi kkummerċjalizzat bħala "Bayerisches Rindfleisch". Dan ma jħallix impatt negattiv fuq il-kwalità tal-laħam. Il-konsumaturi li jixtru l-laħam taċ-ċanga ma jqisux il-klassijiet tal-laħam iżda jibbażaw l-għażla tagħhom fuq kriterji kompletament differenti. Il-qatgħa speċifika tal-laħam, l-oriġini tal-laħam kif ukoll il-metodu ta' produzzjoni huma ħafna iktar kriterji deċiżivi. L-għoġġiela jridu jiġu miftuma u maqluba għal għalf oħxon. Dan jista' jiġi vverifikat mill-kulur tal-laħam kif ukoll mill-maturità tal-apparat diġestiv. Biż-żieda tal-età minima tal-qatla b'xahar biss, kemm il-kulur tal-laħam kif ukoll il-maturità tal-apparat diġestiv ikunu jidhru aktar ċari. Dan iħaffef il-verifika b'mod sinifikanti. Dan ma jaffettwax b'mod negattiv il-kwalità tal-laħam u l-apprezzament tal-konsumaturi. Fl-applikazzjoni oriġinali l-piż massimu ta' 430 kg stabbilit għall-barrin kien baxx wisq. Mhux mistenni li ż-żieda tal-limitu tal-piż għal 480 kg se taffettwa b'mod negattiv il-kwalità tal-laħam u l-apprezzament tal-konsumaturi. Ir-razez li jintużaw għall-produzzjoni ta' "Bayerisches Rindfleisch" huma għomorhom twil. Għalhekk ħafna baqar tal-ħalib ikollhom minn 10 sa 20 fażi ta' treddigħ. Anki dawn il-bhejjem minn dejjem ġew ikkummerċjalizzati bħala "Bayerisches Rindfleisch". Il-limitu ta' seba' snin fuq l-età tal-qatla tal-baqar jista' f'każijiet ta' dubju jirriżulta f'sostituzzjoni bikrija tal-bhejjem, u dan imur kontra l-prinċipju tas-sostenibbiltà. Barra minn hekk, iż-żieda tal-limitu tal-età minn seba' snin għal ħdax-il sena ma jkollu l-ebda impatt negattiv fuq il-kwalità tal-laħam, anzi jtejjibha, u xorta waħda hija ggarantita mill-parametri stabbiliti l-oħra (l-esklużjoni ta' laħam DFD, pH mhux aktar minn 6,0). Augustini tal-assoċjazzjoni ALPEN-ADRIA dwar kif il-kwalità taċ-ċanga hija affettwata mill-età tal-annimal meta jinqatel ("Beziehungen zwischen Schlachtalter und Merkmalen der Rindfleischqualität"), il-laħam tal-baqra tar-razza Fleckvieh isir anqas tari mill-età ta' 3,2 snin sa 6,6 snin. Il-forza tal-qtugħ u kemm jibqa' tari jibqgħu bejn wieħed u ieħor l-istess meta l-età tal-qatla tkun ta' madwar 7,9 snin. Fil-grupp ta' età sa 10,4 snin, il-forza tal-qtugħ tal-laħam tal-baqra tar-razza Fleckvieh u kemm jibqa' tari jitjiebu. Għaldaqstant iż-żieda tal-età tal-qatla sa ħdax-il sena fil-fatt ma twassalx għal deterjorament fil-kwalità tal-laħam. Iż-żieda fil-piż massimu tal-karkassi għal 500 kg fil-każ tal-baqar għall-qatla, kif ukoll fil-każ tal-barrin, hija meħtieġa minħabba li huma annimali kbar u minħabba l-iżvilupp tal-piż tagħhom, b'mod partikolari r-razza Fleckvieh li tintuża b'mod prinċipali fil-produzzjoni tal-"Bayerische Rindfleisch". Il-baqar tar-razza Fleckvieh jibqgħu jikbru sa 800 kg u iżjed b'rendiment ta' 60 % mill-karkassa. Fil-punt 5.3 jinbidel dan li ġej "Il-laħam tat-tip "Bayerisches Rindfleisch" igawdi minn stima għolja fost il-konsumaturi minħabba l-karatteristiċi speċjali tiegħu f'termini ta' kwalità, reputazzjoni u togħma tal-laħam li jiġi minn bhejjem maqtula tar-razez tipiċi tal-Bavarja deskritti hawn fuq bil-kriterji tal-età u l-piż kif speċifikati." tinbidel u ssir "Il-laħam tat-tip "Bayerisches Rindfleisch" igawdi apprezzament kbir fost il-konsumaturi minħabba l-karatteristiċi speċjali tiegħu f'termini ta' kwalità, reputazzjoni u togħma tal-laħam li jiġi minn bhejjem maqtula tar-razez tipiċi tal-Bavarja deskritti hawn fuq u l-kundizzjonijiet naturali tajbin għall-produzzjoni taċ-ċanga li jissodisfaw il-kriterji speċifikati." Ġustifikazzjoni: Il-kriterji ewlenin tal-kwalità tal-prodott huma speċifikati fil-punt 5.2 – Speċifiċità tal-prodott. Il-laħam tat-tip "Bayerisches Rindfleisch" jiddistingwi ruħu għall-kwalità, ir-reputazzjoni u t-togħma tal-laħam minħabba r-razez speċifiċi li jintużaw, il-kundizzjonijiet naturali tajbin għall-produzzjoni taċ-ċanga u l-kriterji deskritti hawn fuq dwar l-annimali għall-qatla. Ta' min jinnota li r-razza Fleckvieh minn dejjem kienet razza kbira u ta' piż tqil u li dawn il-kundizzjonijiet ġenetiċi huma sfruttati wkoll. Il-Ġermanja Klassi 1.1 Laħam frisk (u l-ġewwieni) Il-laħam tat-tip "Bayerisches Rindfleisch" jikkonsisti minn karkassi jew laħam maqtugħ li joriġinaw mill-annimali bovini (ta' kull kategorija) li jkunu twieldu, trabbew, issemmnu u nżammu fil-Bavarja sal-qatla. Il-laħam tat-tip "Bayerisches Rindfleisch" ma jrid juri l-ebda sinjal ta' DFD fuq il-karkassa u l-valur tal-pH ma jistax jaqbeż is-6,0. DFD tfisser li l-laħam ikun skur (D dark), iebes (F firm) u xott (D dry). Il-laħam b'dawn il-karatteristiċi huwa kkunsidrat bħala difettuż. Barra minn hekk, il-laħam tat-tip "Bayerisches Rindfleisch" irid jissodisfa l-kriterji tal-klassijiet ta' konformità E, U, R jew O tal-klassifikazzjoni tal-karkassi tal-Komunità u l-klassijiet 2, 3 u 4 tal-kisja tax-xaħam. Minħabba l-kundizzjonijiet naturali u klimatiċi, teżisti differenza kbira bejn il-kompożizzjoni tar-razez tal-Bavarja u ta' dawk tal-kumplament tal-Ġermanja. Din id-differenza tidher b'mod partikolari fl-istati federali tat-Tramuntana tal-Ġermanja fejn tiddomina r-razza ta' baqar tal-ħalib Holstein-Friesian, filwaqt li fil-Bavarja, ir-razza Fleckvieh, li tintuża għal żewġ għanijiet, hija komuni ħafna (iktar minn 80 %), segwita mir-razez Braunvieh u Gelbvieh. Barra minn hekk, fil-Bavarja jeżistu wkoll razez li adattaw għall-post speċifiku tagħhom bħalma huma l-annimali bovini tar-razez Murnau-Werdenfelser u Pinzgauer. Madankollu, il-laħam tat-tip "Bayerisches Rindfleisch" jista' joriġina biss mir-razez tradizzjonali tal-Bavarja bħalma huma l-annimali bovini tar-razez Fleckvieh, Braunvieh, Gelbvieh, Pinzgauer u Murnau-Werdenfelser. Iċ-ċanga li tintuża għall-"Bayerisches Rindfleisch" trid tissodisfa wkoll ir-rekwiżiti addizzjonali li ġejjin fir-rigward tal-età u tal-piż meta tinqatel il-bhima, skont it-tip ta' bhima għall-qatla: Il-bhejjem iridu jitwieldu, jitrabbew u jissemmnu fil-Bavarja, jiġifieri ċ-ċiklu kollu ta' ħajjithom irid iseħħ hemmhekk. Ma tapplika l-ebda restrizzjoni ġeografika dwar fejn trid issir il-qatla. Madankollu, il-bhejjem iridu jaslu l-biċċerija fi żmien tliet sigħat mill-qatla. Dan jiżgura li l-kwalità tal-laħam, li fuqha tiddependi ħafna r-reputazzjoni tal-laħam tat-tip "Bayerisches Rindfleisch", tibqa' għolja. Mill-banda l-oħra, ħinijiet twal ta' trasportazzjoni jistgħu jnaqqsu mill-kwalità tal-laħam (eż. Jenħtieġ li jiġu nnutati l-punti li ġejjin fir-rigward tal-fatturi ewlenin għall-assigurazzjoni tal-kwalità fl-istadji kollha tal-kummerċjalizzazzjoni tal-laħam tat-tip "Bayerisches Rindfleisch". L-isem "Bayerisches Rindfleisch" jista' jintuża biss għal-laħam mill-bhejjem, li r-reġistri tagħhom juru li twieldu u ssemmnu fil-Bavarja mingħajr interruzzjoni u li għalihom, minbarra dawn il-passi, inżammet il-konformità mal-kriterji tad-Dokument Uniku. Il-kwalità superjuri u kostanti hija ggarantita mill-fatt li kull bhima tkun irreġistrata fil-bażi tad-dejta tal-informazzjoni dwar l-oriġini tal-bhejjem (ara http://www.hi-tier.de/) jew f'sistemi komparabbli u ċertifikat ta' prova tal-orġini jakkumpanja lill-bhima sal-punt tal-qatla. It-trobbija tal-annimali bovini u l-użu assoċjat tal-mergħa ilhom jiddefinixxu parti kbira mill-pajsaġġ tal-Bavarja għal sekli sħaħ. Dan huwa partikolarment evidenti fiż-żoni muntanjużi tal-Bavarja u fl-għoljiet ta' qabel l-Alpi, fejn l-użu tal-mergħat jiddomina fuq il-biedja, u fejn il-kundizzjonijiet klimatiċi u topografiċi jgħinu lill-produzzjoni tipika tal-annimali bovini tal-Bavarja. Sa minn żmien ilu ħafna, it-trobbija tal-annimali bovini kienet tifforma l-qalba tal-azjendi agrikoli ż-żgħar fil-mergħat fl-għoljiet ta' qabel l-Alpi. Ta' min jinnota wkoll li t-trobbija tal-annimali bovini ssir ukoll fi skala konsiderevoli fir-reġjuni l-oħra tal-Bavarja u li l-laħam li jirriżulta tradizzjonalment ukoll jiġi kkummerċjalizzat bħala "Bayerisches Rindfleisch". It-trobbija tal-annimali bovini tal-Bavarja hija famuża u rrikonoxxuta mad-dinja kollha. Bħala riżultat ta' dan, il-laħam tal-bhejjem imrobbija fil-Bavarja jiġi esportat fid-dinja kollha. L-assoċjazzjonijiet tat-trobbija tal-annimali bovini Weilheimer u Miesbacher igawdu minn suċċess kbir. L-annimali bovini tal-Bavarja għandhom reputazzjoni tajba mad-dinja kollha għax jagħtu ammont kbir ta' laħam u ammont kbir ta' ħalib. L-annimali bovini tar-razez Fleckvieh, Braunvieh, Gelbvieh u Murnau-Werdenfelser li huma tipiċi tal-Bavarja, flimkien ma' dawk tar-razza Pinzgauer, jammontaw għal iktar minn 90 % tal-popolazzjoni ta' annimali bovini. Dawn ir-razez kollha joriġinaw b'mod predominanti jew esklużiv mill-Bavarja. L-annimali bovini tar-razza Fleckviehs, li hija l-iktar razza importanti fil-produzzjoni taċ-ċanga u tal-vitella fil-Bavarja, storikament bdew fl-1837, meta Max Obermaier u Johann Fischbacher minn Gmund am Tegernsee ġabu xi bhejjem tar-razza magħrufa Simmental mill-Iżvizzera lejn Miesbach. Illum il-ġurnata Miesbach hija l-iktar soċjetà importanti għall-bejgħ tal-baqar ta' età żgħira u tal-għoġġiela tar-razza Fleckvieh. Iż-żona tat-trobbija hija mifruxa minn Munich sal-fruntiera mal-Awstrija, biż-żona tat-trobbija ta' Weilheimer fil-Punent u ż-żona tat-trobbija ta' Traunsteiner fil-Lvant. Madwar 50 000 baqra huma miktuba fir-reġistru tar-razza f'madwar 1 800 azjenda agrikola. L-annimali bovini ta' età żgħira, prattikament jitkabbru billi jirgħu l-mergħat u l-għoljiet, għalkemm dan mhuwiex obbligatorju. L-aqwa kwalitajiet tal-bhejjem tat-trobbija huma: il-produttività, is-saħħa, l-aqwa bżieżel u l-aqwa struttura fiżika. L-annimali bovini Fleckvieh jistgħu jadattaw għall-kundizzjonijiet kollha tal-azjendi agrikoli. Is-soċjetà tat-trobbija ta' Miesbach għamlet isem il-belt magħruf mal-Ewropa kif ukoll mad-dinja kollha. Dak iż-żmien, minbarra l-Fleckvieh ġew żviluppati wkoll razez oħrajn tipiċi tal-Bavarja, fosthom ir-razez Allgäuer Braunvieh, Fränkische Gelbvieh, Pinzgauer u Murnau-Werdenfelser. Il-Braunvieh jinsabu l-iktar fir-reġjun muntanjuż aħrax u fir-reġjun tal-Alpi ta'Allgäu, kif ukoll fil-mergħat ħorox mifruxa lil hinn minnhom. Il-laħam tat-tip "Bayerisches Rindfleisch" huwa famuż u għandu reputazzjoni tajba fil-Ġermanja u barra mill-pajjiż. Dan jiġi esportat fi kwantitajiet kbar l-iktar lejn l-Italja u Franza. Pereżempju fi Franza, il-laħam tat-tip "Bayerisches Rindfleisch" jiġi kkummerċjalizzat bħala "bouef de Bavière" (ċanga tal-Bavarja), u għalhekk igawdi mill-vantaġġ dirett tal-apprezzament kbir tal-konsumaturi Franċiżi. Ir-riċerka mal-konsumaturi li saret mill-Università Teknika ta' Munich fl-1998, fl-2003 u fl-2007 uriet b'mod ċar li l-konsumaturi għandhom apprezzament kbir għal-laħam tat-tip "Bayerisches Rindfleisch". Ir-riċerka li saret fl-2003 u fl-2007 turi li l-laħam tat-tip "Bayerisches Rindfleisch" għandu reputazzjoni tajba, u dan jidher l-iktar mill-fatt li għall-"Bayerisches Rindfleisch", il-konsumaturi kienu lesti jħallsu EUR 0,85 aktar fl-2003 u EUR 0,65 aktar fl-2007 għal kull kilo ta' ċanga għax-xiwi.rispettivament. Barra minn hekk, fl-2003 sar stħarriġ madwar il-Ġermanja kollha u madwar 65 % tal-parteċipanti (88 % fin-Nofsinhar tal-Ġermanja) wieġbu li l-"Bayerisches Rindfleisch" huwa ta' kwalità għolja ħafna jew ta' kwalità għolja. F'dan il-kuntest, 75 % tal-konsumaturi li ħadu sehem fl-istħarriġ fin-Nofsinhar tal-Ġermanja qablu li l-Bavarja għandha kundizzjonijiet naturali tajbin għall-produzzjoni taċ-ċanga, 63 % qablu li l-kampanja tal-Bavarja għadha mhijiex imħassra u li dan iwassal għall-kwalità u għat-togħma tajba tal-"Bayerisches Rindfleisch". Għalhekk, il-kwalità għolja assoċjata mal-laħam tat-tip "Bayerisches Rindfleisch" hija msejsa fuq ir-rabta bejn l-oriġini u l-kwalità tiegħu kif meqjus mill-konsumaturi. Ir-reputazzjoni speċjali tal-prodott u r-rabta kawżali bejn ir-reputazzjoni u r-reġjun intwerew ħafna drabi permezz ta' stħarriġ rappreżentattiv, anki reċentement. Fil-Bavarja, iċ-ċanga kienet tisserva l-iktar fil-ġranet ta' festi – fl-Għid, f'Għid il-Ħamsin, fil-fieri tal-knisja u fil-Milied. Sa minn żmien ilu ħafna, iċ-ċanga mgħollija kellha rwol importanti ħafna fil-kċejjen tal-Bavarja f'okkażjonijiet bħal dawn. Pereżempju, iċ-ċanga mgħollija (mill-gniedes) hija platt tipiku li huwa popolari ħafna fil-Bavarja. Platti tipiċi oħrajn tal-Bavarja huma t-"Tellerfleisch", il-"Münchner Kronfleisch" u l-"Bofflamot" (bouef à la mode). Iċ-ċanga u l-vitella jintużaw ukoll biex isir wieħed mill-iktar prodotti famużi taz-zalzett fil-Bavarja li huwa l-"Münchner Weißwurst". Il-kontenut tal-vitella tiegħu ta' mill-inqas 51 % jagħti lil dan il-prodott dik it-togħma tipika li għamlitu famuż mad-dinja kollha. Laħam ta' kwalità għolja permezz tal-assigurazzjoni tal-kwalità fl-istadji kollha tal-kummerċjalizzazzjoni: Ir-reputazzjoni speċjali tal-prodott matul dawn l-aħħar 20 sena kienet sostnuta u msaħħa permezz tas-sistema tal-assigurazzjoni tal-kwalità mmirata u mifruxa fuq l-istadji kollha tal-kummerċjalizzazzjoni. Diversi miżuri kellhom rwol sinifikanti għall-fama tal-"Bayerisches Rindfleisch" u r-reputazzjoni tajba tiegħu mal-konsumaturi, b'mod partikolari l-esklużjoni tal-laħam DFD bi kwalità baxxa kif ukoll il-miżura u l-infurzar tal-valur massimu tal-pH ta' 6,0 bħala kriterji obbligatorji għall-assigurazzjoni tal-kwalità. Il-maġġoranza tal-annimali bovini u l-baqar fil-Bavarja jitrabbew fir-reġjun tal-Alpi, fl-għoljiet ta' qabel l-Alpi u fl-għoljiet qrib iż-żoni muntanjużi ta' madwarhom fil-Lvant tal-Bavarja. F'żoni oħra tal-Bavarja wkoll, it-tradizzjoni ta' sekli sħaħ u l-importanza ewlenija tat-trobbija tal-annimali bovini kif ukoll il-produzzjoni taċ-ċanga għamlu lill-bdiewa ta' hemmhekk li jrabbu l-bhejjem u lill-bdiewa li jipproduċu ċ-ċanga speċjalisti fis-settur tagħhom. Il-laħam tat-tip "Bayerisches Rindfleisch" igawdi apprezzament kbir fost il-konsumaturi minħabba l-karatteristiċi bhejjem speċjali tiegħu f'termini ta' kwalità, reputazzjoni u togħma, Barra minn hekk huwa laħam li ġej minn bhejjem maqtula tar-razez tipiċi tal-Bavarja li ġew deskritti hawn fuq u minn kundizzjonijiet naturali tajbin għall-produzzjoni taċ-ċanga li jissodisfaw il-kriterji speċifikati. Dan, flimkien mar-rwol importanti li l-laħam tal-annimali bovini lokali għandu fil-kultura kulinarja tal-Bavarja, ikkontribwew biex il-laħam tat-tip "Bayerisches Rindfleisch" isir speċjalità reġjonali li hija famuża sew lil hinn mill-fruntieri tal-Bavarja u li tgawdi apprezzament ferm kbir. Il-Bavarja hija r-reġjun federali numru wieħed tal-Ġermanja f'dak li għandu x'jaqsam mal-annimali bovini u għandha wkoll pożizzjoni internazzjonali għolja għat-trobbija tal-Fleckvieh, tal-Braunvieh u tal-Gelbvieh. Mit-12,7-il miljun annimal bovin tar-razez kollha tal-Ġermanja, madwar 3,5 miljun, jiġifieri 27 %, jinsabu fl-azjendi agrikoli tal-Bavarja. Ir-reputazzjoni tajba tal-laħam tat-tip "Bayerisches Rindfleisch" mal-konsumaturi hija r-riżultat ta' għexieren ta' snin ta' miżuri ta' assigurazzjoni tal-kwalità implimentati mis-settur agroalimentari tal-Bavarja ("Geprüfte Qualität – Bayern"). Din ir-reputazzjoni ġiet iddokumentata b'mod ċar diversi drabi permezz tar-riċerka mal-konsumaturi msemmija hawn fuq li saret fl-1998, fl-2003 u fl-2007. Markenblatt, il-parti 7a-bb tal-Volum 39 tas-27 ta' Settembru 2013
Extracted from C_302_2017.html